Prevederi legislative referitoare la depunerea candidaturilor şi concomitenţa alegerilor în unele state ale Uniunii Europene

I. INELIGIBILITĂŢI ŞI INCOMPATIBILITĂŢI
Prevederile referitoare la incompatibilităţi şi ineligibilităţi  au fost introduse ţinând cont de influenţa pe care cei vizaţi o pot exercita, chiar şi involuntar, asupra alegătorilor, fie prin deciziile pe care le pot lua în funcţia pe care o exercită, fie prin informaţiile privilegiate pe care le deţin
. Între ineligibilitate şi incompatibilitate trebuie făcută o disticţie clară; în baza prevederilor din legile fundamentale, dreptul de a fi ales este un drept fundamental, ca atare ineligibilităţile trebuie restrânse doar la cazurile absolut necesare şi într-o măsură proporţională. 

În Franţa, reglementările referitoare la ineligibilităţi şi incompatibilităţi rezultă din Codul electoral şi Codul colectivităţilor teritoriale. 
Din punct de vedere practic, ineligibilitatea şi incompatibilitatea au ca punct comun opoziţia prezumtivă faţă de exercitarea simultană a unor mandate şi funcţii. Din punct de vedere juridic, există deosebiri fundamentale între ineligibilitate şi incompatibilitate.

Inegibilitatea se constată la data scrutinului şi împiedică explicit accesul la mandatul în cauză. 
Dacă o ineligibilitate survine în cursul mandatului, aceasta îl împiedică pe cel ales să se menţină în funcţie şi antrenează, prin urmare, procedura de demisie din oficiu prevăzută în ar. L. 205 şi art. L. 236 şi următoarele din Codul electoral. Ineligibilităţile pot fi „absolute” sau relative. Inegilibilităţile absolute privesc următoarele persoane: cele private de dreptul electoral, majorii aflaţi sub tutelă sau curatelă, cele private de drepturile electorale în virtutea unei decizii judecătoreşti – art. L. 203, consilierii municipali declaraţi demisionari de către un tribunal administrativ pentru refuzul de îndeplinire a unei funcţii, situaţie prevăzută în lege (art. L. 2121-5 din Codul comunităţilor teritoriale); primarul unei comune cu mai mult de 30.000 locuitori sau adjunctul primarului unei comune cu mai mult de 100.000 locuitori care nu au depus declaraţiile cerute de Legea referitoare la transparenţa financiară a vieţii politice etc. Ineligibilităţile relative se referă la funcţionarii statului, magistraţi, militari, agenţi ai departamenului şi regiunii – nu pot pot şi eligibili dacă exercită sau au exercitat această funcţie înainte cu 3 ani – în cazul prefecţilor; cu un an înainte în cazul subprefecţilor, secretarilor generali ai prefecturii, directorilor de cabinet din prefectură, secretarilor generali, cu mai puţin de 6 luni în cazul magistraţilor curţilor de apel, membrilor tribunalelor administrative şi camerelor regionale de conturi, ofiţerilor din comunele în care se află comandamentul lor teritorial; funcţionarilor din corpul activ al poliţiei naţioanale, directorii şi şefii birourilor prefecturii şi secretarii sub-prefecturilor, directorii de cabinet ai preşedintelui consiliului general şi ai preşedintelui consiliului regional, directorii generali, directorii, directorii adjuncţi, şefii de servicii şi şefii de birouri de la nivelul consiliilor generale şi regionale, 
În Belgia, Codul electoral valon prevede o serie de ineligibilităţi pentru funcţiile de consilieri provinciali : parlamentar federal sau regional, ministru sau secretar de stat federal, membru în guvernul regional, comisar european
. 
În Portugalia
, nu pot fi candidaţi pentru alegerile locale funcţionarii colectivităţilor în care se desfăşoară alegerile, cu excepţia cazului în care se retrag temporar din funcţia pe care o deţin la data depunerii candidaturii, magistraţii din Ministerul Public, o serie de înalţi funcţionari publici, membrii forţelor de poliţie sau militarii în serviciul activ, 
Incompatibilitatea se referă la funcţia pe care candidatul ales o exercită, ceea ce conduce la obligativitatea pentru candidat de a opera la o alegere între mandatul său şi funcţia cu care este incompatibil. Incompatibilitatea nu interzice candidatura, dar se opune conservării mandatului. 

 Studierea reglementărilor şi practicii cumulului de mandate permite observarea a două situaţii: state care au un regim constituţional sau legislativ al incompatiblităţilor, state care lasă cutuma să interzică sau să limiteze cumulul de mandate. Incompatibilităţile sunt definite ca imposibilitatea legală a cumulării anumitor funcţii şi mandate. Spre deosebire de ineligibilitate, incompatibilitatea nu împiedică a priori alegerea, dar este impusă a posteriori celui ales. 

Cumulul de mandate poate fi studiat pe plan orizontal sau pe plan vertical.

CUMUL ORIZONTAL

Desemnează, tradiţional, deţinerea de aceeaşi persoană simultan două sau mai multe mandate de aceeaşi natură (două mandate naţionale, două sau mai multe mandate locale) şi este interzis prin lege sau prin cutumă.  

a) Cumulul mandatelor  parlamentare

Constituţiile din Irlanda, Italia, Olanda şi Belgia interzic explicit cumularea mandatului de senator cu cel de deputat. 

În Franţa, acestă interdicţie este prevăzută prin lege organică: art. LO 137 din Codul electoral prevede: “cumulul mandatelor de senator şi deputat este interzis”. În Germania, această incompatibilitate este prevăzută în Regulamentul Bundesratului. În alte state incompatibilitatea există, fără a fi prevăzută într-un text de lege (în Marea Britanie, un lord nu poate fi ales în Camera Comunelor, aici nefiind vorba despre o incompatibilitate între mandatele parlamentare, pentru că membrii Camerei Lorzilor nu sunt aleşi, dar exemplul este de reţinut pentru că demnostrează că incompatibilitatea între mandate este consubstanţială bicameralismului). 

b) cumulul mandatelor locale

Cumulul mandatelor locale este reglementat în Franţa prin art. 46-1 din Codul electoral : « Nimeni nu poate exercita mai mult de două dintre mandatele elective enumerate mai jos : consilier regional, consilier în Adunarea Corsicăi, consilier general, consilier al Parisului, consilier municipal....”

CUMUL VERTICAL

Cumulul vertical este definit ca deţinere simultană a două sau mai multe mandate de niveluri diferite

Cumulul mandatatului parlamentar cu unul sau mai multe mandate elective locale
Efectele cumulului de mandate se pot manifesta în alterarea mandatului parlamentar în natura şi practica sa, absenteism parlamentar, localism parlamentar, are impact asupra sistemului politic în general: recrutării politice, pentru că conduce la o închidere a clasei politice, conduce la acapararea funcţiilor politice (împiedică circulaţia elitelor), diluează responsabilitatea aleşilor care nu pot exercita plenar două mandate elective, cumulul de mandate şi corupţia sunt adeseori asociate, primul dintre acestea fiind adeseori prezentat ca una dintre cauzele corupţiei (conflictul de interese, posibilitatea ca, în cazul cumulului vertical, imunitatea parlamentară să servească pentru a acoperi delictele comise de alesul local).

Belgia

Parlamentul nu exercită un control sistematic în ceea ce priveşte situaţiile de incompatibilitate ale membrilor săi. În mod special sunt verificaţi noii aleşi, iar sarcina rezolvării unor eventuale asemenea situaţii le revine direct acestora, prin renunţarea la unul sau mai multe dintre mandatele deţinute.

Anumite incompatibilităţi operează în mod automat, în sensul în care, de exemplu, depunerea jurământului la obţinerea mandatului de parlamentar federal duce la ieşirea din funcţia incompatibilă, deţinută anterior. Art.233 din Codul electoral
 prevede demisia din funcţia de reprezentat regional sau al comunităţilor a persoanei care devine membru al Parlamentului federal (cu excepţia senatorilor comunităţilor).

Prima categorie de incompatibilităţi are la bază principiul separaţiei puterilor în stat. Art.50 din Constituţie
 prevede incompatibilitatea mandatului de parlamentar cu funcţia de ministru în Guvernul federal: „membrul uneia dintre cele două Camere, numit de Rege în funcţia de ministru şi care acceptă, cedează locul său din Parlament până la demiterea sa din funcţia de ministru de către Rege”. Această prevedere se aplică în mod similar şi secretarilor de stat.

Parlamentarii nu pot deţine anumite funcţii în stat, precum funcţionari publici, salariaţi ai instituţiilor de stat sau membri în consiliile de administraţie ai unei societăţi publice autonome, care depinde de stat. Totodată, aceştia nu pot deţine nicio funcţie în sistemul judiciar. Un oficial ales în Parlamentul federal poate beneficia, însă, de un acord la nivel politic, putându-şi păstra în continuare funcţia publică. Parlamentarii federali nu pot cumula mandatul lor nici cu un un mandat în Parlamentul regiunilor şi comunităţilor, nici cu o funcţie în Guvernul regional sau al comunităţilor.

La această dispoziţie legală, există o excepţie importantă: pentru douăzeci plus unul senatori ai comunităţilor, cumulul revine de drept câtă vreme aceştia sunt numiţi de către Parlamentul comunităţilor dintre membrii săi.

Mandatul în Parlamentul federal este incompatibil şi cu mandatul în Parlamentul European. În schimb, nu există situaţie de incompatibilitate între mandatul parlamentar şi mandatul local, cu excepţia senatorilor comunităţilor care pot fi şi primari, consilieri municipali sau preşedinţi ai CPAS
.

Legea limitează cumulul mandatelor de deputat sau senator. Aceştia nu pot exercita decât un singur madat executiv remunerat. Din acest punct de vedere, legea se referă la mandatele politice locale (primar, consilier municipal sau preşedinte al unui CPAS), la anumite funcţii în cadrul unor organisme publice sau private, ca şi la reprezentanţii unor colectivităţi politice.

Legea nu prevede, în general, incompatibilitate între mandatul parlamentar şi exercitarea unei funcţii în cadrul societăţii civile sau al unei organizaţii private, comerciale sau non-comerciale.
Finlanda

De regulă, mandatul parlamentar poate fi cumulat cu cel de membru al consiliului municipal. 79% dintre parlamentarii finlandezi aleşi în anul 2011 sunt şi membri în consilii municipale.
Franţa

 Cumulul mandatelor constituie una dintre caracteristicile sistemului public francez. Legislaţia franceză interzice în mod expres doar cumulul mandatului parlamentar cu o funcţie ministerială. Exerciţiul unei funcţii incompatibile cu un mandat electiv nu interzice candidatului de a se prezenta la alegeri, dar în situaţia în care este ales, trebuie să opteze între mandat şi funcţia cu care acesta este incompatibil. 
Dreptul francez interzice cumulul orizontal şi îl permite pe cel vertical. Interdicţia cumulului orizontal – cumulul mandatelor de aceeaşi natură – cumulul a două sau mai multe mandate legislative (un deputat nu poate fi şi senator şi viceversa), a două sau mai multe mandate executive, este justificată prin principiul separării puterilor şi nu ridică probleme. Cumulul a două sau mai multe mandate la diverse niveluri teritoriale este tradiţional şi ridică o serie de probleme. Legislaţia din 1985
, reluată prin legile din aprilie 2000
 interzic cumulul a mai mult de două mandate, organizând un regim complex al incompatibilităţilor. Legea organică din 5 aprilie 2000 stipulează interdicţia cumulului mandatului parlamentar cu exercitarea unuia dintre mandatele sau funcţiile următoare: consilier regional, consiliera general, consilier al Parisului, consilier municipal al unei comune cu cel puţin 3.500 locuitori. Este permis cumulul mandatului parlamentar cu o funcţie executivă locală (preşedinte al consiliului regional, preşedinte al consiliului general, primar)
.
	Regula
	Fundamentul legal

	Un parlamentar  (deputat european, deputat, senator) 
	nu poate exercita 
	un alt mandat parlamentar (deputat, deputat european, senator) 
	Codul electoral (L..O.137;
L.O.137-1;L. O. 297)

	Un parlamentar (deputat european, deputat, senator))
	poate exercita maximum
	un singur mandat în consiliile locale (consiliu regional, consiliu general, consiliu municipal al unei comune de peste 3.500 locuitori)


	Codul electoral (L. O. 141, L. O. 297)

	Un membru al unui consiliu local (regional, general, municipal)
	poate exercita maximum
	un singur mandar într-un consiliul local 
	Cod electoral (L. 46-1)

	Şeful unui executiv local (preşedinte la consiliului regional, preşedinte al consiliului general, primar)


	nu poate exercita 
	un alt mandat de şef al executivului 


	Codul coelctivităţilor locale (L. 2122-4;
L.2511-25;L.3122-3;L.4133-3;L. 4422-19)


În Germania, regulamentul Bundestagului
 interzice cumulul funcţiei de deputat în Bundestag şi de membru al Bundesratului. Ipso facto, mandatul de deputat în Bundestag este incompatibil cu apartenenţa la guvernului unui Land. Constituţiile Rhenaniei de Nord-Wstfalia şi Saxonia  interzic în mod explicit un astfel de cumul. Exercitarea simultană a celor două mandate este dificil de compatibilizat cu principiul independenţie sferelor de competenţă a landurilor şi statului federal care se dedeuc din art. 20 şi 28 din Legea fundamentală. 
În Grecia
, Constituţia interzice cumulul mandatului de deputat cu cel de primar sau sau de preşedinte al consiliului local comunal.

În Irlanda
, dublul mandat (de consilier local şi parlamentar) a fost eliminat prin Legea guvernării locale nr.2/2003. Astfel, se prevede că un candidat ales care se află într-o asemenea situaţie de incompatibilitate are obligaţia ca, în termen de trei zile, să aleagă un singur mandat pe care vrea să-l exercite, celelalte urmând a fi considerate vacante.

În Italia
, unde Constituţia prescrie stabilirea prin lege a „cazurilor de incompatibilitate cu funcţiile de senator şi deputat”, mandatul de parlamentar este incompatibil cu funcţia de primar al unei comune cu mai mult de 20.000 de locuitori sau de preşedinte al unui consiliu local. În Italia, 23 deputaţi sunt primari ai unei comune cu mai puţin de 20.000 locuitori; 

Marea Britanie
Înainte de alegerile pentru Parlamentul European din 2009, existau câţiva membri ai Parlamentului European care erau în acelaşi timp şi membri ai Camerei Lorzilor. Dar, în cazul acestora, cum a fost imposibil de renunţat la un mandat „pe viaţă”, Camera Lorzilor a votat o „suspendare” a acestora pentru a-şi putea desfăşura activitatea de deputaţi europeni.

De asemenea, au existat parlamentari în Camera Comunelor care deţineau mandate şi în structurile legislative din Scoţia, Ţara Galilor şi Irlanda de Nord. În noiembrie 2009, într-un raport al Comisiei pentru standarde în viaţa publică se arăta că „dublul job” a fost „în mod neobişnuit înrădăcinat în cultura politică” a Irlandei de Nord, unde 16 din 18 parlamentari erau MLAs, comparativ cu un parlamentar scoţian care era MSP şi niciun parlamentar din Ţara Galilor fiind AMs. Comisia a recomandat ca, începând cu alegerile parlamentare din 2011, deţinerea madatelor multiple să fie interzisă. Partidele din Irlanda de Nord au fost de acord cu această recomandare, însă începând cu alegerile din 2015.

La nivel inferior, este neobişnuit ca un ales să deţină un mandat în Consiliul districtual, dar şi un mandat în Consiliul regional. Există câţiva parlamentari care şi-au reţinut/ suspendat mandatele în aceste consilii până la terminarea mandatului de parlamentar.

În Germania sau Regatul Unit nici un deputat nu este primar. 

În Portugalia
, legea din 29 decembrie 1989 prevede incompatibilitatea între mandatul de deputat şi cel de membru al adunării regiunilor autonome, ca şi cu funcţiile de preşedinte sau de consilier în consiliul municipal. Alte situaţii de cumul sunt permise şi cumulul indemnităţilor nu este plafonat. 

În Spania, mandatul de deputat este incompatibil cu apartenenţa la Parlamentul unei comunităţi autonome
. O lege din 19 iunie 1985, modificată în 1991, completează dispozitivul care interzice cumulul între mandatul de deputat şi funcţiile executive exercitate în consiliile comunităţilor autonome. Constituţia din 1978 autorizează cumulul mandatelor pentru senatori, per a contrario, câtă vreme art. 67 nu interzice decât cumulul mandatului de deptat  cu cel de membru al unei comunităţi autonome. Nu există nicio incompatibilitate pentru membrii Senatului, aceştia fiind reprezentanţi ai comunităţilor teritoriale, dar nu pot primi decât indemnitatea de senator. Alte forme de cumul nu sunt în mod expres interzise, dar sunt, în practică, foarte rare. În Congresul deputaţilor, dintr-un total de 347 parlamentari, 52 sunt în situaţia de cumul.

II. CONCOMITENŢA ALEGERILOR 

CONCOMITENŢE ACCIDENTALE

Lituania 

În aprilie 2004, procedura de destituire a preşedintelui a condus la o vacanţă de putere care a fost rezolvată prin organizarea de noi alegeri. Proximitatea alegerilor europene a produs o concomitenţă accidentală a scrutinului prezidenţial cu cel european.

Ucraina

În 2006 prioritatea acordată alegerilor legislative a împiedicat într-o orecare măsură partidele politice să îşi concentreze atenţa asupra alegerilor locale şi regionale organizate în aceeaşi perioadă. Ţinând cont de dificultăţile apărute – mai ales de ordin material – observatorii Congresului puterilor locale şi regionale al Consiliului Europei au emis un aviz negativ cu privire la concomitenţa scrutinurilor, reiterând propunerea care viza o utilizare ameliorată a procesului democratic.

Aceste cazuri accidentale pot fi puse pe seama faptului că este vorba despre democraţii  tinere, dar în momentul ajungerii lor la maturitate concomitenţa ar putea deveni o circumstanţă electorală aleasă, nu întâmplătoare.
Bulgaria

Alegerile prezidenţiale se vor desfăşura pe data de 23 octombrie 2011, în aceeaşi zi cu alegerile muncipale. 
CONCOMITENŢE ACCIDENTALE CU PROBABILITATEA DE RECURENŢĂ

Malta – alegerile pentru consilierii locali prevăzute iniţial pentru martie 2004 au fost amânate pentru luna iunie, pentru a se ţine în acelaşi timp cu alegerile europene. Având în vedere faptul că în Malta, în mod tradiţional, procentul de participare la vot este crescut aceasta nu a fost o cauză a alegerilor concomitente, ci mai degrabă un deficit al eficienţei consultărilor electorale. 

Această situaţia s-a repetat în anul 2009.

Marea Britanie şi Ţara Galilor, în iunie 2004 au fost grupate alegeri europene şi locale, acestea din urmă fiind iniţial programate pentru luna mai.
În mai 2010 au fost organizate alegeri generale în acelaşi timp cu alegerile locale într-o parte a Angliei. 

În Irlanda, reforma constituţională din 1999 aprobată prin referéndum care stabilea organizarea alegerilor locale odată la 5 ani a făcut posibilă, în 2004, concomiteţa alegerilor europene şi locale cu un referéndum asupra cetăţeniei şi dreptului de azil. 

SINCRONISM PARŢIAL

Italia
În Italia se organizează simultan alegeri locale şi europene, ceea ce conduce la un procent ridicat de participare la vot. 

În 2006, Romano Prodi a propus desfăşurarea concomitentă a alegerilor legislative din aprilie 2006 şi a celor regionale pentru Sicilia programate pentru mai iunie 2006, declarând : « Vom cerea adoptarea unui decret pentru regruparea la 9 aprilie a alegerilor legislative şi regionale din Sicila pentru a economisi 150 milioane de euro ». Gianfranco Fini a declarat: “Nu sunt contra regrupării alegerilor. Regionalele se desfăşoară în două tururi şi mi se pare ilogic să chemăm italienii la urne de trei ori în câteva săptămâni, aceasta riscând să conducă la absenteism”.

Propunerea nu a fost adoptată. 

Germania

În intervalul 1999-2004 alegerile locale din landurile Baden-Wurtemberg, Mecklembourg-Pomerania occidentală, Rhenania-Palatinat, Sarr, Saxa, Saxa-Anhalt ; alegerile regionale din Turingia şi alegerile europene s-au desfăşurat în acelaşi timp.

SINCRONISM ABSOLUT, FEDERAL SI REGIONAL – BELGIA 

În 1995, primele alegeri regionale au fost combinate cu scrutinul federal. Legislatorul a dorit disjungerea celor două scrutinuri, pe baza duratei diferite a mandatelor (cinci ani pentru deputaţii regionali, patru ani pentru deputaţi şi senatori). Ca urmare, scrutinul regional a fost coroborat cu cel european. 

Astfel:

· odată la 4 ani se desfăşoară alegeri legislative federale pentru Camera Deputaţilor şi Senat; 

· odată la 5 ani se desfăşoară simultan alegeri regionale şi europene;

· odată la 6 ani se desfăşoară simultan alegeri comunale şi provinciale. 

SINCRONISM « ISTORIC » - LUXEMBURG 

Alegerile legislative şi europene se desfăşoară în aceeaşi zi din anul 1979.
Concomitenţa scrutinurilor şi votul obligatoriu sunt cei doi factori care conduc la reducerea absenteismului, favorizarea unei reale conştiinţe europene (în ceea ce priveşte nivelul de încredere şi ataşament la valorile europene, luxemburghezii sunt printre primii în Europa)

FRANTA – Evitarea sincronismului alegerilor locale  şi generale

Preocuparea  constantă a legislatorului francez de a nu aduce atingere instituţiilor sau de a nu perturba jocul electoral normal este fundamentul acţiunii acestuia în cadrul reformelor vizând modificări ale calendarului electoral cu eventuale sincronisme. Oricum, o singură dată modificările calendarului electoral au condus la concomitenţa scrutinurilor. Pe baza Legii 90-1103 din 11 decembrie 1990 au fost organizate în acelaşi timp două tipuri de alegeri locale. 

Alte modificări au operat tocmai în sensul inexistenţei acestor concomitenţe :

- Legea 66-947 din 21 decembrie 1966 a reportat din martie în octombrie 1967 alegerile pentru reînnoirea unei serii de consilieri generali tocmai pentru a evita desfăşurarea acestora în acelaşi timp cu alegerile legislative ;

· Legea 72-1070 din 4 decembrie 1972 a procedat, din nou, la reportarea alegerilor locale din martie în octombrie pentru a evita concomitenţa acestora cu alegerile legislative din martie 1973 ;

· Legea 94-590 a reportat alegerile municipale din martie pentru a nu se suprapune cu cele prezidenţiale din 1995 ;

· Legea organică 01-419 din 15 mai 2001 a modificat data expirării mandatului Adunării Naţionale pentru ca alegerile să nu intervină în perioada consultărilor prezidenţiale. 

După reforma constituţională care a stabilit la cinci ani mandatul preşedintelui republicii au fost din ce în ce mai frecvente propunerile de cuplare a alegerilor legislative şi prezidenţiale, principalul scop fiind acela al creşterii procentului de participare la vot
.  Propunerile legislative în acest sens nu au fost adoptate.

Legea nr. 2005-1563 din 15 decembrie 2005 a prelungit cu un an mandatul consilierilor municipali şi consilierilor generali pentru a permite desfăşurarea în bune condiţii a alegerilor prezidenţiale şi legislative prevăzute pentru anul 2007.

Cele mai importante dezbateri se referă la cuplarea alegerilor locale.

Cuplajul alegerilor regionale/locale şi regionale/muncipale se înscrie în tendinţa generală a sincronismului electoral care începe să se practice în mai multe democraţii europene. 

AVANTAJE ŞI DEZAVANTAJE ALE CUPLĂRII/DECUPLĂRII ALEGERILOR

Principalul motiv pentru decalarea alegerilor locale de cele naţionale îl reprezintă securitatea acestora. Este mult mai simplu a asigura securitatea adecvată la toate secţiile de votare dacă alegerile nu au loc toate în aceeaşi zi şi cu atât mai mult pentru centrele de votare care necesită o atenţie sporită din acest punct de vedere. Pe de altă parte, s-a sugerat că alegerile simultane ar reduce riscul tulburărilor şi influenţelor din zonele în care nu au loc alegeri în acea zi.

Un alt motiv este posibilitatea pe care o au observatorii de a urmări şi evalua mult mai eficient evenimentele. 
În cazul alegerilor naţionale, dacă sunt defalcate de cele locale, este important ca rezultatele să nu fie anunţate înainte de încheierea votului. Dacă sunt anunţate rezultate oficiale sau neoficiale înainte de închiderea ultimei secţii de votare, aceast lucru poate influenţa încrederea alegătorilor în procesul de votare, se poate crea sentimentul că rezultatele au fost stabilite înainte de numărătoarea voturilor, sau că ultimii votanţi ar putea vota strategic.

Dacă alegerile naţionale legislative au loc în acelaşi timp pe întreg teritoriul ţării, alegerile prezidenţiale sau locale la aceeaşi dată nu ridică probleme deosebite în ce priveşte observarea, monitorizarea sau securitatea secţiilor de votare sau birourilor electorale.

Astfel, recrutarea, instruirea şi repartizarea staff-ului la secţiile de votare pot fi făcute pentru toate tipurile de alegeri, în acelaşi timp, iar listele de alegători, buletinele de vot şi alte materiale pot fi furnizate o singură dată. Totuşi, în ciuda economiilor care s-ar putea face, sarcina de a asigura toate resursele necesare în acelaşi timp ar putea fi prea greu de îndeplinit de către stat. 

Decizia ca alegerile să aibă loc simultan sau separat ar putea afecta, totodată, şi campania electorală, mesajele fiind mult prea greu de perceput atunci când au loc mai multe tipuri de alegeri; de exemplu, votanţii ar putea folosi alegerile locale pentru a răsplăti sau pedepsi un anumit partid, în cazul alegerilor simultane. La fel, în cazul alegerilor simultane, trebuie luat în considerare impactul asupra votanţilor în ceea ce priveşte candidaţii şi modurile de scrutin. Spre exemplu, în Scoţia sunt utilizate tipuri de scrutin diferite în alegeri diferite, iar alegerile simultane ridică serioase probleme în programele de educaţie electorală, precum şi în campaniile de informare ale partidelor candidate, ducând inevitabil la un mare număr de voturi invalide.

� http://www.aisne.pref.gouv.fr/2007/elections/memento_municipales_plus_3500h_2008.doc


� http://elections2006.wallonie.be/apps/spip/article.php3?id_article=39


� http://www.estig.ipbeja.pt/~ac_direito/OLA_AutonomiaLocalPortugal.pdf


� http://www.ejustice.just.fgov.be/cgi_loi/change_lg.pl?language=fr&la=F&table_name=loi&cn=1894041230


� http://www.dekamer.be/kvvcr/pdf_sections/publications/constitution/grondwetFR.pdf


� Centru public de acţiuni sociale


� http://legifrance.gouv.fr/affichTexte.do?cidTexte=JORFTEXT000000521294





� http://www.legifrance.gouv.fr/affichTexte.do;jsessionid=FA45EAE470749639C3F13870CC06CEB8.tpdjo13v_3?cidTexte=JORFTEXT000000399110&dateTexte=20000407





� � HYPERLINK "http://www.assemblee-nationale.fr/connaissance/fiches_synthese/fiche_16.asp" ��http://www.assemblee-nationale.fr/connaissance/fiches_synthese/fiche_16.asp�





� http://www.bundestag.de/htdocs_f/documents/cadre/reglement.pdf


� http://www.hri.org/docs/syntagma/


� http://www.oireachtas.ie/documents/bills28/acts/2003/a1703.pdf


� http://www.camera.it/files/costituzione/costituzione.pdf


� http://www.parlamento.pt/Legislacao/Documents/law43_2007.pdf


� Constitution du 27 décembre 1978, article 67 § 1.


� http://synchronie.blogspot.com


� http://www.senat.fr/leg/ppl00-040.html

